સાત વર્ષ પૂર્વે 19 સપ્ટેમ્બર 2007ના રોજ બન્યુ એવું કે ફ્લિન્ટોફે યુવરાજ સિંહ સાથે ચાલું મેચે શાબ્દિક વિવાદ કર્યો હતો, જેથી યુવરાજ વિફર્યો હતો અને તેનો ભોગ ઇંગ્લેન્ડનો સ્ટાર બોલ સ્ટુઅર્ટ બ્રોડ બન્યો હતો. યુવરાજ સિંહે ઇંગ્લેન્ડ વિરુદ્ધ આઇસીસી ટી20 વિશ્વકપ મેચમાં એક ઓવર છ છગ્ગા ફટકારી દીધા હતા. આંતરરાષ્ટ્રીય ટી20 ક્રિકેટમાં આવું કરનાર તે એકમાત્ર ક્રિકેટર છે. યુવીની આ વિસ્ફોટક બેટિંગના કારણે ભારતે ટી20 મેચમાં ઇંગ્લેન્ડને 18 રનથી પરાજીત કર્યું હતું. યુવરાજ સિંહે મેચમાં 16 બોલનો સામનો કરતા ત્રણ ચોગ્ગા અને સાત છગ્ગાની મદદથી શાનદાર 58 રન બનાવ્યા હતા.